OpenLLM-France/wikimedia huggingface dataset:
# Felix Murga

Felix Murga Beraza (Zuhatza, 1929ko uztailaren 7a - 2001eko urriaren 12a) arabar apaiz, arkeologo eta etnografoa izan zen.
Arkeologiako prospekzio lan ugari egiten zituen, paleontologo zaletu ezen eta etnografo lana ere egin zituen, batik bat, Arabako Aiara eskualdean eta Burgoseko Mena Haranean ikertu zuen batez ere. 1953an trikuharriak topatu zituen ustekabean eta orduz geroztik, jakin-minak bultzatuta, arkeologia-aztarnategi ugari aztertzen eta ezagutarazten jarraitu zuen eta berehala eman zion horien berri zegokion erakunde arkeologikoari.
Etnografiak ere leku aipagarria izan zuen bere lanetan. Gizakiaren eta lanbideen bilakaeraren adierazpenak aztertzen zituen, horien artean artzaintza batez ere.
Amurrioko Aztarna elkarte etnografikoaren lehendakaria, sustatzailea eta bihotza izan zen 1996an sortu zenetik. Elkarte horren barruan, Aztarna aldizkaria sustatu zuen, batez ere etnografiarekin zerikusia duten lanak eta jarduerak zabaltzeko.
Egun itxita dagoen Amurrioko etnografia museoak bere izena eraman zuen: Félix Murga museo etnografikoak haiz zuzen.

## Erreferentziak

* ↑ «Murga, Felix - Auñamendi Eusko Entziklopedia» aunamendi.eusko-ikaskuntza.eus (Noiz kontsultatua: 2023-11-17).
* ↑ (Gaztelaniaz) «Félix Murga Beraza» Etniker Euskalerria (Noiz kontsultatua: 2023-11-17).
* ↑ Euskal Herriko Felix Murga museo etnografikoa Euskal herriko zeramika bilduma. .

## Kanpo estekak

* Datuak: Q123468692
# Felix Ormazabal

Felix Ormazabal Askasibar (Araia, Araba, 1940ko maiatzaren 5a - Gasteiz, 2022ko urtarrilaren 15a) abokatu eta politikaria izan zen, EAJ alderdiko kidea.

## Bizitza

Teologia eta Zuzenbidea ikasi ondoren, 1979an jaioterriko zinegotzi hautatu zuten. 1980 eta 1988 artean, Eusko Jaurlaritzako Nekazaritza eta Arrantzako sailburua izan zen. Eusko Legebiltzarreko legebiltzarkide izan zen 1984tik 1995 arte. 1995ean Arabako ahaldun nagusi hautatu zuten, 1999 arte. EAJko Araba Buru Batzarreko lehendakari izan zen 1987–1995 bitartean; aldi horretan bertan, EAJko Euskadi Buru Batzarreko kide ere izan zen.

## Erreferentziak

* ↑ (Gaztelaniaz) «Ormazabal Ascasibar, Félix» Auñamendi Eusko Entziklopedia. (Noiz kontsultatua: 2017-11-02).
* ↑ Arruabarrena, Jone. (2022-1-16). «Arabako lemazain ohia» Berria (Noiz kontsultatua: 2022-1-16).

## Kanpo estekak

* Datuak: Q3327109
# Felix Markiegi

Felix Markiegi Olazabal (izengoitia: Peli Markiegi edo Markiegi´tar Peli ; Deba, Gipuzkoa, 1905eko irailaren 23a - Bahia Blanca, Argentina, 1946ko abuztuaren 6a) gipuzkoar olerkari eta antzerkigilea izan zen.

## Biografia

Comillasen egin zituen eliz ikasketak eta 1930ean apaiz egin zen. Argentinara jo zuen Espainiako Gerra Zibila hasi zenean: bere bi anaia, Jose idazlea eta Polentzi Debako alkatea biak exekutatu zituzten frankistek eta bazuen beraz, motiborik, erbesteratzeko.
Argia, Yakintza eta Buenos Airesko Euzko Deya agerkarietan idatzi zuen. Seme Ondatzaillea da Markiegiren antzerkilan nagusia, hitz neurtuz egina eta Antzerti aldizkarian argitaratu zutena, 1936an. Harenak dira, halaber, Eukaristiaren martiri, antzerkia eta Ama onaren abestia (1959), Jaunaren ots biguña (1959) eta Otoitza (1959) olerkiak.

## Lanak
### Poesia

* Latsurregitarrak (2005, Hiria)

### Antzerkia

* Seme ondatzaillea. Lau ekitalditan (1936, López Mendizabal)

## Ikus, gainera

* Gipuzkoako idazleen zerrenda

## Kanpo loturak

* Peli Markiegi literaturaren zubitegian

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12257820
# Felix Mantilla (tenislaria)

Fèlix Mantilla i Botella (Bartzelona, 1974ko irailaren 23a) Kataluniako tenislari profesional ohia da eta gaur egun entrenatzailea. Jokatzeko bere zoru onena lur zanpatuzkoa izan zen eta banakako kategorian lortutako hamar tituluak zoru horretan izan ziren, nahiz eta pista gogorretan hainbat final lehiatu zituen. Bere emaitzarik onena Roland Garroseko (1998) eta Erromako Masterseko (2003) finalerdietara iristea izan zen. Bere bakarkako sailkapen onena 1998an lortutako hamargarren postua izan zen.

## Kanpo estekak

* Datuak: Q449730
* Multimedia: Félix Mantilla / Q449730
# Felix Malaxetxebarria

Felix Malaxetxebarria (Kortezubi, 1932ko abenduaren 3a -) euskal txirrindulari ohia da, 1953 eta 1957 artean profesionala izan zena. Bere ibilbidean errepidean ez zuen garaipenik lortu.

## Palmaresa

1955
* Espainiako Ziklo-kros Txapelketa: 3.a

## Emaitzak lasterketa nagusietan

| Lasterketa | 1953 | 1954 | 1955 | 1956 | 1957 |
| Italiako Giroa | - | - | - | - | - |
| Frantziako Tourra | - | - | - | - | - |
| Espainiako Vuelta | X | X | - | - | - |
| Txirrindularitzako Munduko Txapelketak | - | - | - | - | - |
-: Ez zuen parte hartu Err.: Erretiratu zen X: Ez zuten egin

## Taldeak

* Independente (1953-1954)
* Añorga TE (1955)
* Independente (1956-1957)

## Erreferentziak

* ↑ Urtekaria
* Datuak: Q8963201
# Felix Mendizabal

Felix Mendizabal Mendiburu (Donostia, 1891ko martxoaren 7a - 1959ko uztailaren 15a) euskal atleta izan zen, distantzia motzetan aditua. Real Sociedad taldean ibili zen.

## Ibilbidea

7 aldiz izan zen Espainiako txapelduna 100 eta 200 metrotan eta 9 aldiz lortu zuen errekorra 100 metrotran.
1920 eta 1924ko Olinpiar Jokoetan hartu zuen parte 100, 200 eta 4x100 probetan:
* Anberesen 100 metro probaren finalaurrekoetara ailegatu zen non 5.a izan zen. Hau da inoiz Espainiako selekzioan aritutako korrikalari baten markarik onena.
* Parisen 200 metro eta 4x100 probetan aritu bazen ere ezin zuen lehendabiziko seriea pasatu. 100 metrotan, berriz, erronda bakar bat gainditu zuen.

## Palmaresa

* 100 metro:
** 4 aldiz Espainiako txapelduna (1917, 1918, 1919 eta 1920).
** 9 aldiz Espainiako errekorra (1916-1920)
* 200 metro: 3 aldiz Espainiako txapelduna (1917, 1918 eta 1919).

## Erreferentziak

* ↑ Auñamendi Entziklopedia: Felix Mendizabal
* ↑ sports-reference.com: Emaitzak Olinpiar Jokoetan
* 1 2 Espainiako Atletismo Federakuntza
* Datuak: Q5511623
# Fromelleseko gudua

Fromelleseko gudua 1916an gertaturiko gudua izan zen, Lehen Mundu Gerrako Mendebaldeko Frontean gertaturikoa. Sommeko guduaren ofentsiba ahultzeko pentsatu zuten britainiarrek baina azkenean atzera egin zuten.

## Kanpo estekak

* Datuak: Q568790
* Multimedia: Battle of Fromelles / Q568790
# Frombork udalerria

Frombork ( (Audio·info)) Poloniako Varmia-Mazuriako voivoderriko landa-hiri udalerri bat da, Braniewo barrutian kokatuta. 124,1 km²ko azalera du eta 2017ko datuen arabera 3655 biztanle zituen.

## Kanpo estekak

* Udalaren webgunea
* Datuak: Q554705
* Multimedia: Gmina Frombork / Q554705
ieaVarmia-Mazuriako voivoderriko udalerriak :
# Frome

Frome, Ingalaterrako hego-mendebaldeko Somerset konderrian dagoen udalerri bat da.
2021ean 28.259 biztanle zituen.
* Datuak: Q1242441
* Multimedia: Frome, Somerset / Q1242441
# Fromager

Fromager Boli Kostako 19 probintzietako bat da. Bere hiriburua Gagnoa da. 6.900 kilometro koadroko azaleran 775.840 biztanle ditu.

## Kanpo estekak

* Datuak: Q818774
# Fromberg (Montana)

Fromberg Montanako herri bat da. Carbon konderrian kokatua dago. 2010ean 438 biztanle zituen, 1,25 kilometro koadrotan banatuta.

## Ikus, gainera

* Carbon konderria

## Kanpo estekak

* Datuak: Q965148
* Multimedia: Fromberg, Montana / Q965148
# Fame (telesaila)

    Artikulu hau 1980ko hamarkadako telesailari buruzkoa da; beste esanahietarako, ikus «Fama (argipena)».
Fame 1982 eta 1987 artean grabaturiko telesail estatubatuarra izan zen. Izen bereko filmean oinarritua, lehendabiziko denboraldietan izugarrizko arrakasta izan zuen. Drama eta musika lotzen zituen telesail honek New Yorkeko eskolako ikasle eta irakasleen bizitzak islatzen zituen.

## Pertsonai nagusiak
#### Irakasleak

* Debbie Allen (Lydia Grant)
* Albert Hague (Benjamin Shorofsky)
* Carol Mayo Jenkins (Elizabeth Sherwood)
* Ann Nelson (Mrs. Gertrude Berg)
* Ken Swofford (Quentin Morloch)
* Graham Jarvis (Bob Dyrenforth zuzendaria)
* Morgan Stevens (David Reardon)
* Eric Pierpoint (Paul Seeger)
* Michael Thoma (Greg Crandall)

#### Ikasleak

* Gene Anthony Ray (Leroy Johnson)
* Carlo Imperato (Danny Amatullo)
* Billy Hufsey (Christopher Donlon)
* Valerie Landsburg (Doris Schwartz)
* Jesse Borrego (Jesse Velasquez)
* Lee Curreri (Bruno Martelli)
* Cynthia Gibb (Holly Laird)
* Nia Peeples (Nicole Chapman)
* Erica Gimpel (Coco Hernandez)
* Loretta Chandler (Dusty Tyler)
* Lori Singer (Julie Miller)
* Carrie Hamilton (Reggie Higgins)
* Janet Jackson (Cleo Hewitt)
* Michael Cerveris (Ian Ware)
* Elisa Heinsohn (Jillian Beckett)
* P.R. Paul (Montgomery MacNeil)
* Page Hannah (Kate Riley)
* Olivia Barash (Maxie Sharp)

#### Pertsonai gehigarriak

* Dick Miller (Lou Mackie)
* Stephanie E. Williams (Stephanie Harrison)

#### Errepikatutako pertsonaiak

* Carmine Caridi ( Angelo Martelli)
* Michael DeLorenzo (Michael)
* Denny Dillon (Corky)
* David Greenlee (Dwight Mendenhall)
* Robert Romanus (Miltie Horowitz)
* Carolyn J. Silas (Laura Mackie)
* Sam Slovick (Cassidy)
* Bronwyn Thomas (Michelle)
* Caryn Ward (Tina Johnson)

## Kanpo estekak

* www.imdb.com
* Datuak: Q640994
* Multimedia: Fame (1982 TV series) / Q640994
# Fame (1980ko filma)

    Artikulu hau 1980ko filmari buruzkoa da; beste esanahietarako, ikus «Fama (argipena)».
Fame (euskaraz Ospea) 1980eko Alan Parker ingeles zinema zuzendariak zuzendutako musikal filma bat da. Lee Curreri, Irene Cara, Paul McCrane, Maureen Teefy, Barry Miller eta Debbie Allen aktoreek antzeztu zuten.
Sei Oscar Sarietarako izendapen jaso eta bi irabazi zituen: Jatorrizko soinu banda onenaren Oscar Saria (Michael Gore) eta Jatorrizko abesti onenaren Oscar Saria (Michael Gore).
Filmak ikusleei dagokionez arrakasta itzela izan eta izen berdineko telesaila (1982–1987) eta musikala (1988) estreinatu ziren.

## Argumentua

Oharra: Atal honek istorio osoa edo amaiera argitzen du.
New York hiriko Antzezpen eta Dantza Eskolako ikasturte berrian urtero legez lanbidez aktore, abeslari, dantzari eta musikari bilakatu nahi duten eta ilusioz eta bizi gogoz beterik dauden gazteak aurkeztu dira, tartean Coco Hernández (Irene Cara), Doris Finsecker (Maureen Teefy), Leroy Johnson (Gene Anthony Ray) eta Montgomery MacNeil (Paul McCrane) daude. Eskolan ikasteko onartuak izatean urte osoz profesional gisa graduatzeko froga zorrotzak gainditu beharko dituzte.

## Aktoreak
### Ikasleak

* Lee Curreri: Bruno Martelli - musikaria
* Irene Cara: Coco Hernandez - aktorea, musikaria eta dantzaria
* Paul McCrane: Montgomery MacNeil - aktorea
* Maureen Teefy: Doris Finsecker - aktorea
* Barry Miller: Ralph Garci/Raul Garcia - aktorea
* Gene Anthony Ray: Leroy Johnson - dantzaria
* Laura Dean: Lisa Monroe - dantzaria
* Antonia Franceschi: Hilary Van Doren - dantzaria

### Irakasleak

* Albert Hague: Benjamin Shorofsky jauna - musika irakaslea
* Anne Meara: Elizabeth Sherwood andrea - ingeles irakaslea
* Joanna Merlin: Olivia Berg andereñoa - dantza irakaslea
* Jim Moody: Keith Farrell jauna - antzezpen irakaslea
* Debbie Allen: Lydia - dantza irakaslea

## Kanpo estekak

* Fame filmaren trailer edo iragarkia ikusgai. Youtube.com (Ingelesez)
* Fame filmaren IMDBko fitxa irakurgai (Ingelesez)
* Datuak: Q1351911
# Fame (Irene Cararen abestia)

Fame (euskaraz Ospea), Michael Gore (musika) eta Dean Pitchford (hitzak) musikariek konposatutako pop abesti bat da. Irene Carak abestu zuen.
Fame (1980) eta izenburu berdineko telesailaren (1982-1987) doinu eta abesti nagusia da.

## Kanpo estekak

* Fame abestia entzungai, Youtube.com (Ingelesez)
* Datuak: Q550510
# Famara

Famara mendigune bat da Lanzarote uhartean, Kanarietan, Espainian, eta bere azpian dagoen hondartza.

## Kokalekua

Uhartearen iparraldean dago, Teguise eta Haría udalerrietan, 23 km luze da eta jatorri bolkanikoa du. Mendigunearen eta uharte osoaren punturik altuena Chache Haitzak dira, 671 metroko altitudearekin. Mendebaldeko isurialdetik itsaslabarra osatzen du Famarako hondartzaren eta Ozeano Atlantikoaren gainean. Iparralderago César Manrique artistaren Mirador del Río dago. Bertan La Graciosa uhartea eta Chinijo uhartedia ikus daitezke. Famarako hegietan hegaztientzako babes bereziko eremua dago.
Famarako hegietan Elurretako Ama Birjinaren ermita dago, Lanzarote uharteko zaindari historikoa.

## Hondartza

Famara bezala, mendigunearen azpian dagoen hondartza ere ezagutzen da, El Jableko iparraldeko muga dena, Lanzaroteko erdigunera sartzen den eremu hareatsua. Kostaldean haize alisioak nagusi direnez, tenperaturak uharteko beste leku batzuetan baino apalagoak dira, eta uretako kirolak bultzatu ditu, hala nola surfa.
Hondartzaren hegoaldeko muturrean dago Caleta de Famara herria. 1.073 biztanle ditu.

## Fauna

Valle Grande aztarnategia du inguruan. Bertan, hegan egiterik ez zuten hegaztien arrautzak aurkitu dituzte, baina oraindik ez dira ezagunak.

## Erreferentziak

* ↑ Las Nieves se resiste a perder su corona
* ↑ Ministerio de Agricultura y Pesca, Alimentación y Medio Ambiente. Guía de Playas: Famara. .
* ↑ INE: Población del Padrón Continuo por Unidad Poblacional a 1 de enero de 2015
* ↑ Misterioso hallazgo en Lanzarote de un antepasado del avestruz

## Kanpo estekak

* Datuak: Q21081377
* Multimedia: Famara volcano / Q21081377
# Fambach

Fambach Alemaniako udalerria da. Turingia estatuan kokatuta dago, [[Schmalkalden-Meiningen (barrutia)|Schmalkalden-Meiningen]] barrutian. 2014an 2.154 biztanle zituen 18,36 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q818881
* Multimedia: Fambach / Q818881
# Famatinita

Famatinita sulfuro motako minerala da eta stannite taldearen kidea da.

## Ezaugarriak

Famatinita sulfuro mineralaren formula kimikoa hau da: ${\ce {Cu3SbS4}}$. Sistema tetragonalaren arabera sortzen ditu kristalak. Mohs eskalaren arabera duen gogortasunaren balioa 3 - 4 da.

## Erreferentziak

* 1 2 (Ingelesez) «Famatinite: Mineral information, data and localities.» www.mindat.org (Noiz kontsultatua: 12-05-2019).

## Kanpo estekak

* Datuak: Q587583
* Multimedia: Famatinite / Q587583
# GRUNK

Kanbodiako Batasun Nazionaleko Errege Gobernua (frantsesez: Gouvernement Royal d'Union Nationale du Kampuchéa; khmereraz: រាជរដ្ឋាភិបាលរួបរួមជាតិកម្ពុជា, eskuarki frantsesezko GRUNK akronimoaz ezaguna) Kanbodiako deserriko gobernua izan zen, egoitza Pekinen zuena. 1970tik 1976 arte biziraun zuen. Ofizialki Kanbodiaren kontrola eskuratu zuen 1975 eta 1976 artean.
GRUNK hainbat alderdik osatutako koalizio bat zen. Kanbodiako Fronte Nazional Batua osatzen zuten Norodom Sihanouk printzipearen jarraitzaileek eta Kanbodiako Alderdi Komunista (Khmer Gorriak izenarekin ezagunagoak). Txinaren laguntza zuen eta Sihanoukek jasandako estatu-kolpearen ondoren sortu zen, 1970an. Ordu arte Khmer Gorriek Sihanouken errgimaren aurka egiten zuten borroka.

## Kanpo estekak

* Datuak: Q221066
# GR 12

GR 12 edo Euskal Herriko ibilbidea delakoa Euskal Herria alderik-alde zeharkatzen duen ibilbidea da. Euskal Herriko uren banalerroa jarraitzen duen bidea da.
GR-12a inguruko ibilbide luzeko beste bidezidor batzuekin gurutzatzen da, hala nola GR-121 (Gipuzkoako Itzulia), GR-20 (Aralarko bira), GR-25 (Transhumantziaren Bidea), edo GR-282 (Artzaintza Naturbidea).
| Etapa | Nondik | Nora | Distantzia | ↑ | ↓ |
| 1. | Belaguako aterpea | Zazpigaineko txabola | 24,4 km | 1.000 m | 970 m |
| 2. | Zazpigaineko txabola | Azpegiko aterpea (Orbaizeta) | 25,1 km | 1.080 m | 1.540 m |
| 3. | Azpegiko aterpea (Orbaizeta) | Tronako aterpea (Luzaide) | 13,8 km | 680 m | 470 m |
| 4. | Tronako aterpea (Luzaide) | Zaguako Etxola (Esnazu) | 19,7 km | 940 m | 1.010 m |
| 5. | Zaguako Etxola (Esnazu) | Belate | 25,0 km | 910 m | 1.210 m |
| 6. | Belate | Lekumberri | 25,0 km | 760 m | 1.020 m |
| 7. | Lekumberri | Lizarrusti | 24,8 km | 810 m | 760 m |
| 8. | Lizarrusti | San Adriango mendi-aterpea | 23,9 km | 1.230 m | 970 m |
| 9. | San Adriango mendi-aterpea | Leintz Gatzaga | 31,5 km | 1.010 m | 1.280 m |
| 10 | Leintz Gatzaga | Urkiola | 22,6 km | 1.040 m | 930 m |
| 11. | Urkiola | Gorbeiako aterpea | 20,0 km | 1.060 m | 710 m |
| 12. | Gorbeiako aterpea | Izarra | 27,0 km | 850 m | 1.320 m |
| 13. | Izarra | Urduña | 23,1 km | 550 m | 870 m |
| 14. | Urduña | Quincoces de Yuso | 30,2 km | 1.060 m | 700 m |
| 14 | Belaguako aterpea | Quincoces de Yuso | 336 km | 12.960 m | 13.750 m |

## Erreferentziak

* ↑ «GR 12 Euskal Herriko ur-mugen ibilbidea - Gipuzkoa Natura - Liferay» Gipuzkoa Natura (Noiz kontsultatua: 2023-07-13).

## Kanpo estekak

* GR 12 edo Euskal Herriko ibilbidearen gida bere Nafarroako zatian. Nafarroako Kirol Federazioa. (Gaztelaniaz)
# GR 20

GR 20 edo Aralarreko bira Gipuzkoa eta Nafarroa artean dagoen Aralar mendilerroa inguratuz burutzen den ibilbide luzea da.

## Ibilbidea

Ibilbide nagusia gutxi gorabehera honako hau da:
Lizarrusti (Nafarroa eta Gipuzkoa arteko muga) - Lakuntza - Uharte Arakil - Etseberri - Madotz - Goldaratz - Iribas - Lekunberri - Baraibar - Albiasu - Errazkin - Betelu - Uztegi - Azkarate - Urdile (Gipuzkoa eta Nafarroa arteko muga) - Bedaio - Amezketa - Larraitz - Zaldibia - Ataun - Lizarrusti

### GR 20.2 aldaera

Irañeta - Madotz - Egiarreta

### GR 20.3 Egiarreta

Madotz - Larrazpil - Goldaratz

## Kanpo estekak

* Aralarko birari buruzko erreportaia
* GR 20 ibilbidea OpenStreetMapen.
* Datuak: Q12258059
# GR 1

GR1 edota ibilbide historikoa, Kataluniako Creus lurmuturrean hasi, Euskal Herriko Los Arcos udalerria zeharkatu eta Galiziako Finisterre lurmuturran amaitzen den ibilbide luze bat da. Alegia, Mediterraneotik Ozeano Atlantikorako bidea burutzen du.
Ziurrenik ibilbide historiko izendapena Erdi Aroan muga ziren udalerri asko igarotzen dituelako jaso du, Hispaniako Marka, Aragoiko Erresuma, Nafarroako Erresuma, Gaztelako Erresuma, Asturiasko Erresuma eta Galiziako Erresuma.
Denera 1.074,5 kilometro luze ditu.

## Nafarroa Garaia

Petilla Aragoi, Torre Añues, Gabarderal, Kaseda, Galipentzu, Uxue, Erriberri, Allo, Los Arcos, Torralba del Río, Genevilla, Cabredo, Marañón.

## Araba

Kanpezu , Antoñana ( GR-282 rekin lotzen duen tokia), Bujanda, Durruma Kanpezu, Bernedo, Lagran ( GR-38 arekin lotzen duen tokia), Pipaon, Urizaharra, Bergantzu, Berantevilla, Armiñon, Quintanilla Erriberabeitia, Salcedo, Fontecha ( GR-99 rekin lotzen duen tokia), Gesaltza Añana, Espejo ( GR-282 rekin lotzen duen tokia), Uribarri Gaubea, Tobillas eta Bóveda ( GR-282 rekin lotzen duen tokia).

## Kanpo estekak

* Datuak: Q13108091
* Multimedia: GR 1 (Spain) / Q13108091
# GR 121

GR 121 ibilbidea, Hondarribiatik mendebalderantz hasita, Gipuzkoako mugen itzulingurua egiten duen ibilbidea da. Ibilbidea 3 azpi-ibilbidetan banatuta dago:
* Talaia ibilbidea: Hondarribiatik Mutrikuraino kostaldetik doan bidea.
* Bizkar ibilbidea: Mutrikutik Arantzazuraino, lehenengo Bizkaiarekin eta jarraian Arabarekin muga eginez doan bidea.
* Epaipide ibilbidea: Lizarrustitik Behobiaraino doan bidea.
15 etapaz osatua dago:
* 01. etapa - Talaia ibilbidea: Hondarribia - Pasai Donibane. Luzera: 21.8 km. Iraupena: 7:30 ordu.
* 02. etapa - Talaia ibilbidea: Pasai San Pedro - Donostia. Luzera: 11 km. Iraupena: 4:05 ordu.
* 03. etapa - Talaia ibilbidea: Donostia - Orio. Luzera: 16.3 km. Iraupena: 5:15 ordu.
* 04. etapa - Talaia ibilbidea: Orio - Zumaia. Luzera: 16.5 km. Iraupena: 5:25 ordu.
* 05. etapa - Talaia ibilbidea: Zumaia - Deba. Luzera: 13.6 km. Iraupena: 4:45 ordu.
* 06. etapa - Talaia ibilbidea: Deba - Saturraran (Mutriku). Luzera: 8.9 km. Iraupena: 3:10 ordu.
* 07. etapa - Bizkar ibilbidea: Mutriku - Eibar: Luzera: 21.5 km. Iraupena: 8:30 ordu.
* 08. etapa - Bizkar ibilbidea: Eibar - Udala (Arrasate): Luzera: 21.3 km. Iraupena: 7:50 ordu.
* 09. etapa - Bizkar ibilbidea: Udala (Arrasate) - Leintz Gatzaga. Luzera: 26.5 km. Iraupena: 9:25 ordu.
* 10. etapa - Bizkar ibilbidea: Leintz Gatzaga - Arantzazu (Oñati): Luzera: 26.7 km. Iraupena: 10:35 ordu.
* 11. etapa - Epaipide ibilbidea: Lizarrusti - Amezketa: Luzera: 17.1 km. Iraupena: 6:10 ordu.
* 12. etapa - Epaipide ibilbidea: Amezketa - Berastegi: Luzera: 27.5 km. Iraupena: 8:30 ordu.
* 13. etapa - Epaipide ibilbidea: Berastegi - Ugaldetxo: Luzera: 21.2 km. Iraupena: 7:00 ordu.
* 14. etapa - Epaipide ibilbidea: Ugaldetxo - Aritxulegi: Luzera: 19.1 km. Iraupena: 6:25 ordu.
* 15. etapa - Epaipide ibilbidea: Aritxulegi - Behobia: Luzera: 15.2 km. Iraupena: 4:55 ordu.
Etapen banaketan ikusten denez ibilbide honek ez du Gipuzkoa osoaren bira adierazten, bi zati falta zaizkio:
* Arantzazu - Lizarrusti: GR 283 - Idiazabalgo Gaztaren ibilbidea eginez osatu daiteke.
* Behobia - Hondarribia: GR 11 Piriniotako Zeharkaldia ibilbidetik eginez osatu daiteke.

## Kanpo estekak

* Gipuzkoako GR Mendi Ibilbideak

## Erreferentziak

* ↑ GR 121 - 1. etapa
* ↑ GR 121 - 2. etapa
* ↑ GR 121 - 3. etapa
* ↑ GR 121 - 4. etapa
* ↑ GR 121 - 5. etapa
* ↑ GR 121 - 6. etapa
* ↑ GR 121 - 7. etapa
* ↑ GR 121 - 8. etapa
* ↑ GR 121 - 9. etapa
* ↑ GR 121 - 10. etapa
* ↑ GR 121 - 11. etapa
* ↑ GR 121 - 12. etapa
* ↑ GR 121 - 13. etapa
* ↑ GR 121 - 14. etapa
* ↑ GR 121 - 15. etapa
* Datuak: Q5561075
# GR 13

GR 13 edo Erronkariarren Errege Abelbide Erronkariko ibarran hasi eta Bardean amaitzen den ibilbide luze bat da.
Berez, oso antzinatik eta oraindik gaur egun ere Erronkariko artzainek euren ardiak udako Erronkaribarreko larreetatik Bardeako neguko larreetara eramateko burutu ohi duten ibilbidea da. Denera 117 kilometro inguru ditu.

## Ibilbidea

Lazar mendatea - Bidankoze - Las Coronas mendatea (Nabaskoze) - Leireko monasterioa - Xabier - Zangoza - Zarrakaztelu - Yugoko baseliza (Arguedas) - Bardea

## Kanpo estekak

* Datuak: Q109425215
# GR 21

    Artikulu hau Iruñea eta Loiolako santutegiaren arteko ibilbideari buruzkoa da; beste esanahietarako, ikus «Inaziotar bidea».
GR 21 edo Ignazio Bidea Nafarroa Garaiko Iruñea hiriburutik Gipuzkoako Loiolako santutegira doan ibilbide luzea da.
Berez, 1512. urtean, Nafarroako konkista garaian, San Ignazio Loiolakoa Iruñeko harresien aurrean zauritu eta Loiolako bere jaiotetxera eramateko burutu zuten ibilaldia birsortzen du.
Bestalde, Iruñean San Ignazio Loiolakoaren lagun mina izan zen San Frantzisko Xabierkoarekin zerikusia duen Xabierraldiaren ibilbidearekin bat egiten du. Hau, Iruñean hasi eta Xabierko gazteluan amaitzen delarik.

## Ibilbidea

Honako ibilbidea jarraitzen du:
Iruñea - Berriozar - Oteitza - Aizkorbe - Irurtzun - Bi Haizpeak - Latasa - Mugiro - Lekunberri - Baraibar - Errazkin - Betelu - Uztegi - Azkarate - Zarateko mendatea (Nafarroa eta Gipuzkoako muga) - Bedaio - Altzo - Albiztur - Bidegoian - Beizama - Azpeitia - Loiolako santutegia

## Ikus, gainera

* Inaziotar bidea: Azpeitiko Loiolako Santutegiaren eta Manresako San Ignazioren leizearen artekoa.

## Kanpo estekak

* Datuak: Q12258060
# Fernando Ruiz

Fernando Ruiz Laurencena (Donostia, Gipuzkoa, 1980ko ekainaren 15a) pailazoa eta aktorea da. 2004an taldeko Txiribiton junior pailazoa izan ondoren, gaur egun Txirri junior pailazoa izatera iragan da. 2009tik 2017ra pailazo taldea utzi eta gaur egun Peru Ansorena aktoreak egiten du Txirriren pertsonaia.

## Filmografia

* Hasiberriak (2001)
* Altza Porru! (2002)
* Txirri, Mirri eta Txiribiton (Txiribiton junior eta Txirri junior, 2004-2017)
* Trikitraka Trikitron (2005)
* Berri ona (2008)
* Goenkale (2010)
* Kerman mintzalagun bila (2011)

## Kanpo estekak

* Datuak: Q20492611